CELEX: 32018D1086
Language: sk
Date: 2018-07-30 00:00:00
Title: Vykonávacie rozhodnutie Rady (SZBP) 2018/1086 z 30. júla 2018, ktorým sa vykonáva rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi

31.7.2018   
               
               
                  SK
               
               
                  Úradný vestník Európskej únie
               
               
                  L 194/150
               
            
         VYKONÁVACIE ROZHODNUTIE RADY (SZBP) 2018/1086
         z 30. júla 2018,
         ktorým sa vykonáva rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 31 ods. 2,
         so zreteľom na rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, a ktorým sa zrušuje rozhodnutie 2011/137/SZBP (1), a najmä na jeho článok 12 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 31. júla 2015 prijala rozhodnutie (SZBP) 2015/1333.
                  
               
                     (2)
                  
                  
                     Rada v súlade s článkom 17 ods. 2 rozhodnutia (SZBP) 2015/1333 preskúmala zoznam označených osôb a subjektov uvedený v prílohách II a IV k uvedenému rozhodnutiu.
                  
               
                     (3)
                  
                  
                     Rada dospela k záveru, že jedna osoba by nemala byť naďalej uvedená na zozname osôb a subjektov uvedenom v prílohách II a IV k rozhodnutiu (SZBP) 2015/1333.
                  
               
                     (4)
                  
                  
                     Rozhodnutie (SZBP) 2015/1333 by sa malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Prílohy II a IV k rozhodnutiu (SZBP) 2015/1333 sa menia tak, ako sa uvádza v prílohe k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 30. júla 2018
            
               
                  Za Radu
               
               
                  predseda
               
               G. BLÜMEL
            
         
         
            (1)  Ú. v. EÚ L 206, 1.8.2015, s. 34.
      
      
         
            PRÍLOHA
            
               1.   
               
                  V rozhodnutí (SZBP) 2015/1333 sa v prílohe II („Zoznam osôb a subjektov podľa článku 8 ods. 2“), časť A (Osoby), vypúšťa záznam č. 3 (ASHKAL, Omar) a ostatné záznamy sa zodpovedajúcim spôsobom prečíslovávajú.
               
            
            
               2.   
               
                  V rozhodnutí (SZBP) 2015/1333 sa v prílohe IV („Zoznam osôb a subjektov podľa článku 9 ods. 2“), časť A (Osoby), vypúšťa záznam č. 3 (ASHKAL, Omar) a ostatné záznamy sa zodpovedajúcim spôsobom prečíslovávajú.